)  છાબડીમાંનાં  પારિજાત,  વીણેલાં  પરોઢ  ગીતો પારિજાત  ના  - વેરાણાં  છે  હાઈકુ  કેસરવર્ણાં આસોપાલવ, ના અહીં, દ્વારે ટાંગ્યાં સ્મિત-તોરણ અંગઅંગ આ પલળ્યાં,  ધોધમાર સ્મૃતિ-વરસાદે  ઉપવનમાં  પવન  ગાતો  ગીત -   વૃક્ષો ડોલતાં સમીસાંજના  તૃણે લેટે,   આળોટે -  કિરણધણ ટહુકો રેલ્યો કોયલે,  ગુંજી ઊઠયું આખ્ખું કાનન સૂરજ  ફરે   –   ફરતા  મનસૂબા  સૂર્યમુખીના  અંગ  સંકોરી  પોઢયું  છે  પતંગિયું   પુષ્પપલંગે જીરવવાને   પતંગિયાનો   ભાર -  નમતું  ઘાસ વર્ષા  સંગીત  વાદળોનાં  મૃદંગ  વીજળી  નૃત્ય કૂણાં તૃણની ઓઢણી  અંગે ઓઢી  ધરા શોભતી  ઝાકળબિંદુ    ગુલાબપાને,   કરે     નકશીકામ ગમે  તેટલી  ઊડતી  ધૂળ,  કદી  ન  મેલાં  ફૂલ અંગ  સંકોરી  તળાવ પાળે  સૂતી   થાકી બપોર અમાસ  રાતે   ચંદ્ર શોધવા,  મળી  તારાની ઠઠ  ઘેરી   રાતનો   અંધકાર  કપાયો   સૂર્ય  કાતરે ભરબપોરે   કિરણ  ચિચિયારી   અસહ્ય  તાપે આગને  ઠારે  જળ,  કોણ ઠારતું જળની આગ?